Nyhedsbrev December 2023

Så blev det til at sende et nyt nyhedsbrev ud. Da bestyrelsen mødtes efter årsmødet i september, fik vi lavet et årshjul. Det årshjul dækker over, hvad bestyrelsen gerne vil lave for beboerne, og vi tænkte det var en god ide at beboerne også fik det årshjul ud. Det ser sådan ud:

November: Film tur for børnefamilier, blev desværre aflyst da der ikke var nok tilmeldte, vi forsøger igen til foråret

Bestyrelsen var på markvandring med Rene, den kommer igen til foråret

December: Julehyggedag den 5. december, og den blev gennemført med 13 børn tilmeldt og 12 voksne ud over bestyrelsen

Februar: 11. februar bliver der holdt fastelavn

Marts/april: vi forsøger igen at gennemføre en biograftur med børnefamilierne

August: sommerfesten kommer til at ligge den 24. august 2024, hvis man gerne vil være med til at planlægge sommerfesten, og være en del af de frivillige kan man tilmelde sig ved at komme op til os i åbningstiden eller sende en mail

--------------------------------------------------------------------------------------------------------------------------------------

Lige en løftet pegefinger, til alle beboere herude. Vi er desværre ikke gode nok til at sortere vores skrald i de rigtige bøtter. Og hvis ikke vi snart får styr på det, så ender det med at vi får bøder, som gør at vores post på budgettet stigere endnu mere, og det vil i sidste ende være os beboere der kommer til at betale via huslejestigninger. Så tænk nu over hvor I lægger skraldet, også nede i containerne. Papkasser skal IKKE i restaffaldscontainerne, de skal ned til pap, også selv om man skal gå lidt længere med det. Madrester skal i container til madrester og så videre. Nede ved Rene står der en container til elektrisk affald, og der skulle også komme en til tøjrester. Så vi i bestyrelsen håber vi alle lige strammer os an, så vi ikke skal betale mere end hvad vi gør nu.

Nu hvor vi er kommet ind i december, nærmere vi os også nytårsaften, og i den forbindelse vil vi gerne i bestyrelsen bede jer alle om, at tage hensyn til hinanden og de kære dyr der bliver så bange i disse tider. Prøv om I kan holde jer til kun at fyre af, inden for den tidsramme som lovgivningen nu en gang har lavet, og prøv at kigge jer rundt inden I bare fyre ind, så der ikke står et barn eller en hund der bliver så bange. Man kan i disse tider risikerer at hunde og andre husdyr bliver så bange at de enten løber væk eller i værste tilfælde falder død om af skræk. Så vi beder bare om forståelse for ikke alle synes det er sjovt og flot, og holde det inde for rette tidsrum.

Æsken fik i sommers nyt køkken, og er også lige blevet malet der nede i alle rum, og i den forbindelse har vi måtte sætte lejeprisen lidt op. De nye priser gælder 1. januar 2024

Så for beboere er depositum 1000 kr. og lejen er 1800 kr., og man har stadig lokalerne fra fredag kl. 17:00 – søndag kl. 14:00

For folk uden for afd. 14 er depositum 2500 kr., lejen er 2500 kr.

Vi har ikke rørt ved hverdag priserne, så de er stadig 800 kr. i leje og man har lokalerne fra kl. 8:00 til kl. 22:00

Med hensyn til parkering og appen, skulle de fleste fejl vis nok være kommet på plads. Man skal huske at slette den gamle version, og downloade den nye version. Vi i bestyrelsen er i øjeblikket ved at få lavet en parkerings billet, man kan hente i forbindelse med flytning eller hvis man får håndværkere uden for tidsrummet for gulplade biler. Lige så snart den er klar til at man kan hente den, skal vi nok give besked til jer. Man vil kunne hente dem hos Rene i hans åbningstider, eller bestyrelsen i vores åbningstider.

Bestyrelsen har valgt at hive vores kontaktperson i DinParkering med til vores bestyrelsesmøde i januar, hvor vi gerne vil have lidt forskellige ting på plads, så vi forhåbentlig kan lande et fornuftigt sted.

Efter en del henvendelse fra bestyrelsen ind til Baldersbo, er vores bønner endelig blevet hørt. Så nu får vi nye kældere døre og med lidt mere sikkerhed, ved at man skal bruge en chip ved at åbne dem. Men det gælder stadig at man lukker døren efter sig, ellers kan sikkerheden ikke rigtig gøre noget.

Til sidst vil vi gerne lige uddybe reglerne for vores nye husdyrhold.

Hvis du har en kat eller hund i forvejen, så kan du passe et andet husdyr i max 30 dage om året. I skal op og registrere hver gang I skal passe hunden eller katten.

Hvis ikke du har en kat eller hund i forvejen, så kan du komme op til os i bestyrelsen og få registreret dit passedyr som fast pasnings dyr. Når den er registreret, kan I passe dette dyr så meget I har lyst til, lige indtil I anskaffer jer et husdyr selv, og ved pasning af dette dyr skal I bare lige sende en mail, så hvis der kommer problemer, så kan vi dokumentere hvornår I passede dyret.

Og husk alle dyr der bor i afd. 14 (Eskebjerggård og Måløvvang), skal registreres hos bestyrelsen, hvor I medbringer papirerne fra dyrlægen og dyreregistrering hvis det er en hund, ved katte er det bare dyrlæge papir med chipnr. /øretatovering. Og katte skal holde inde for, de må ikke løbe frit i bebyggelsen, heller ikke selvom de er vandt til det fra tidligere hjem. Hunde skal altid være i snor, også selv om I kun lige skal op fra bilen eller ned til bilen. Hvis ikke disse simple regler bliver overholdt kan vi risikere, at vores dyrehold bliver fjernet herude. Og hvis det bliver opdaget at I har husdyr der ikke er registreret, får I en rykker for bestyrelsen, og hvis ikke I reagere på den ryger det ind til Baldersbo, og der kan man risikere lidt flere restriktioner.

Og husk nu at samle jeres hunds efterladenskaber op, det er ikke rart at trådt i og få ind i ens lejlighed. Vi kan risikere at miste retten til at holde hund, hvis ikke vi bliver bedre til at samle op.

Det var hvad vi havde på hjertet denne gang. Hvis I har ris eller ros til os i bestyrelsen, er I velkommen til at komme op til os i nr. 32 1tv hver den 1. onsdag i måneden.